








[image: Trinity St David Logo]






Tystysgrif i Raddedigion mewn Cydgrynhoi Ymarfer Gwaith Cymdeithasol

Gweithdai 2


LLAWLYFR GWAITH


Tasg 2 
Arsylwad o Ymarfer  










Gweithdy 2
Arsylwad o ymarfer - Tasg 2

Gwaith Paratoi ar gyfer Gweithdy 2

Os yn bosibl, darllenwch – Yr atodiadau yn y llyfr gwaith hwn wedi'u rhifo 1-10 a fydd yn eich helpu i gwblhau tasgau yn y gweithdy. 

Ystyriwch - Ymarfer 1 – Diffinio cydweithio a chydgynhyrchu.

Tasg 2 - Arsylwad o ymarfer
Darllenwch – Tasg 2 y portffolio – Canllawiau Arsylwad o Ymarfer a’r cwestiwn.
 
Cynlluniwch yr arsylwad - Bydd yn ddefnyddiol pe gallech gyfarfod â'ch mentor/goruchwyliwr cyn y gweithdy a nodi arsylwad posibl y gallwch ei wneud neu drafod yr arsylwad yr ydych eisoes wedi'i wneud. 



Gweithdy 2 - Ymarferion

Cydweithio a Chydgynhyrchu

Ymarfer 1 

Beth ydych chi'n meddwl yw ystyr cydweithio/cydgynhyrchu fel y cyfeirir ato yn  Neddf Gwasanaethau Cymdeithasol a Llesiant (Cymru), 2014. 
Ystyriwch a oes iddo'r un ystyr â phartneriaeth neu ymgynghori? 

	

	

	

	




Beth fyddech chi'n ei ddweud yw'r prif 'ysgogwyr' am ddull mwy cydweithredol mewn gwaith cymdeithasol?  (Ystyriwch y canlyniadau posibl, yn ogystal â deddfwriaeth berthnasol).
	

	

	

	








Ymarfer 2 
Modelau Cyfranogiad

Ymarfer 2 - Modelau Cyfranogiad 

Gan ddefnyddio un o’r modelau cyfranogiad uchod ystyriwch achos diweddar yr ydych wedi bod yn rhan ohono lle rydych yn teimlo eich bod wedi gweithio’n dda gydag unigolion/teuluoedd/gofalwyr (defnyddiwch fodel arall os oes gennych un sy'n well gennych).

Pa gyfnod o gyfranogiad wnaethoch chi ei gyrraedd yn y darn hwn o waith? 
	

	

	

	
Yn eich barn chi, pa wahaniaeth a wnaeth eich ymarfer i brofiad yr unigolyn/teulu/gofalwr?


	



Beth fyddech chi’n ei nodi fel yr agwedd bwysicaf ar gydweithio yn y darn hwn o waith?
	


_________________________________________________________________________________________________________________________________________________________________________________________________________



Cyd-destun Cymreig

Ymarfer 3  

Pam ddylai anghenion iaith fod yn rhan annatod o’r broses asesu a darparu gwasanaethau yng Nghymru?
Pa anghenion iaith sydd angen i chi eu hystyried yn eich lleoliad gwaith wrth weithio gydag unigolion/gofalwyr? 
Beth allwch chi ei wneud i sicrhau eich bod yn gweithio i egwyddorion y Cynnig Gweithredol?

	

	

	




Pa ddeddfwriaeth/polisi/gweithdrefn y gallai fod angen i chi ei hystyried mewn perthynas ag anghenion cyfathrebu ac iaith effeithiol yn eich gweithle?
_______________________________________________________________________________________________________________________________________________________________________________________________________________________________________________________________________________________________________________________________________________

Arsylwad o Ymarfer 

Ymarfer 4 

Arsylwad o ymarfer - Tasg 2

Paratoi: y gweithdy.
Nodwch gyda'ch mentor arsylwad posibl y gallwch ei wneud. Ystyriwch sut y byddwch yn gwneud hyn a beth allai'r heriau fod? 

Ystyriwch arsylwad posibl yr ydych yn bwriadu ei wneud (neu’r arsylwad yr ydych eisoes wedi’i wneud) ac atebwch y cwestiynau isod.

1. Disgrifiwch yn gryno y cyd-destun/sefyllfa, ee cyd-destunau daearyddol a deddfwriaethol yn ogystal ag anghenion diwylliannol, ethnigrwydd cyfathrebu ac iaith ac amcanion gwaith cymdeithasol sy'n ymwneud â'r gwaith sy'n cael ei wneud.
	

	

	

	




2. Ystyriwch sut y byddwch yn cael caniatâd ar gyfer yr arsylwad gan yr unigolyn/teulu yr ydych yn gweithio gyda nhw.
	

	



3. Trafodwch werthoedd a moeseg perthnasol (gan gynnwys rôl y Cod Ymarfer Proffesiynol) a/neu unrhyw ganllawiau eraill sy'n berthnasol i'r sefyllfa.  
	

	

	

	




4. Adfyfyriwch ar anghenion a dulliau iaith a chyfathrebu posibl gan gynnwys sut y gwnaethoch sicrhau arfer sy’n canolbwyntio ar yr unigolyn (gan gynnwys y “Cynnig Gweithredol”).

5. Nodwch unrhyw ddamcaniaethau a/neu fodelau cyfathrebu sydd, neu a allai fod yn berthnasol i'ch arsylwad o ymarfer. 

	

	

	



Ymarfer 5 

Adborth gan Eraill

Gan ystyried yr adborth rydych chi wedi’i gael gan yr unigolion/teuluoedd rydych chi’n gweithio gyda nhw, beth hoffech chi i bobl rydych chi'n gweithio gyda nhw ei ddweud amdanoch chi?
Beth hoffech chi i weithwyr proffesiynol eraill ei ddweud? 

Gallwch ddefnyddio llun, delwedd, gair, neu frawddeg fer i grynhoi'r hyn yr hoffech i'r unigolion rydych yn gweithio gyda nhw ei ddweud amdanoch. Mae croeso i chi fod yn greadigol fel y dymunwch yma. 




Ymarfer 6 – ymarfer dewisol os oes angen. 

Adfyfyriwch ar y rhesymau pam mae angen i weithwyr cymdeithasol fod yn ymwybodol o'r ystod o anghenion cyfathrebu a dulliau i'w defnyddio i ddiwallu'r anghenion hyn.  
Ystyriwch y ffyrdd y gall gweithwyr cymdeithasol gyfathrebu ac effaith cyfathrebu ar yr unigolion rydym yn gweithio gyda nhw. 
Nodwch unrhyw ddamcaniaethau a/neu fodelau cyfathrebu sydd, neu a allai fod yn berthnasol i'ch arsylwad o ymarfer. 
	

	


Atodiad 

Atodiad 1
Cyd-gynhyrchu a’r Ddeddf  
Dylai cyd-gynhyrchu geisio: 
· Adnabod pobl fel asedau sydd â chyfraniad positif i’w wneud i ddyluniad a gweithrediad y gwasanaethau maent yn eu defnyddio sy’n adeiladu ar alluoedd
· Datblygu cydbwysedd a chilyddiaeth 
· Buddsoddi mewn rhwydweithiau i rannu gwybodaeth
· Cefnogi a grymuso pobl i fod yn rhan o’r gwaith o ddylunio a gweithredu gwasanaethau
· Grymuso pobl i gymryd cyfrifoldeb a chyfrannu at eu llesiant eu hunain
· Sicrhau fod ymarferwyr yn gweithredu mewn partneriaeth gyda phobl i gyflawni’r deilliannau llesiant ar lefel unigol a lefel gwasanaeth  
· Pylu’r gwahaniaethau rhwng darparwyr a phobl sydd angen gofal a chefnogaeth a gofalwyr sydd angen cefnogaeth. Cynnwys pobl wrth ddylunio deilliannau ar gyfer gwasanaethau
· Hwyluso yn hytrach na chyflawni gwasanaethau
Cyd-destun Polisi/Deddfwriaethol Cydweithio a Chyd-gynhyrchu mewn Partneriaeth
· Safonau Galwedigaethol Cenedlaethol Gwaith Cymdeithasol 
· Codau Ymarfer Proffesiynol ar gyfer Gweithwyr Gofal Cymdeithasol a’u Cyflogwyr
· Gofynion y Dystysgrif i Raddedigion (Cadarnhau Ymarfer Gwaith Cymdeithasol) 
· Dilyniant o ymchwiliadau ac adolygiadau achos difrifol, gan gynnwys achosion Victoria Climbie a Babi P
· Munro Review of Child Protection (2011)
· Deddf Gwasanaethau Cymdeithasol a Llesiant (Cymru) 2014 
· Deddf Llywodraeth Cymru 2006, Creu’r Cysylltiadau: Cyflawni Gwell Gwasanaethau i Gymru (LlCC 2004).
· Bywydau Bodlon, Cymunedau Cefnogol (LlCC 2007)


Y TAIR LEFEL O GYD-GYNHYRCHU 
Mae graddfa’r cyd-gynhyrchu yn amrywio ond fe ellir ei drefnu’n dair haen: 
Cydymffurfio (disgrifiadol): Mae cyd-gynhyrchu’n digwydd yn ystod y cam cyflwyno gwasanaeth, wrth i ofalwyr ac unigolion sy’n defnyddio’r gwasanaeth gydweithio i gyflawni canlyniadau. Gall pobl sy’n defnyddio gwasanaethau gyfrannu yn ystod pob cam o ddarparu gwasanaeth ond nid ydynt yn rhan o’i weithredu. Er bod ymwybyddiaeth nad oes modd cynhyrchu gwasanaethau gofal heb fewnbwn gan y defnyddwyr, nid yw’r haen gydymffurfio yn cynnig llawer o gyfle am wir newid gan neu ar gyfer y defnyddwyr gan fod hyn yn cyfeirio at gydymffurfio â chyfundrefn bresennol. 
Cefnogi (canolraddol): Mae’r lefel ganolraddol o gyd-gynhyrchu yn cydnabod ac yn gwerthfawrogi’r unigolion niferus sy’n dod ynghyd i gyd-gynhyrchu gwasanaethau gofal. Mae’n cydnabod mewnbwn a gwerth unigolion sy’n defnyddio’r gwasanaeth, yn defnyddio rhwydweithiau cefnogi presennol ac yn gwella’r sianelau sydd ar gael er mwyn i bobl fod yn rhan o’r gwaith o siapio gwasanaethau.   
Gall gynnwys rolau newydd neu rolau sy’n golygu bod gan unigolion fwy o ran yn y dasg o recriwtio a hyfforddi pobl broffesiynol a rheolwyr. Yn ogystal, gallai arwain at rannu cyfrifoldebau ag unigolion sy’n defnyddio’r gwasanaethau.
Trawsnewid: Gall y dulliau mwyaf effeithiol o gyd-gynhyrchu trawsnewid gwasanaethau a chreu perthnasau newydd rhwng y bobl sy’n eu defnyddio a’r staff. Gall y lefel drawsnewidiol hon o gyd-gynhyrchu canolbwyntio ar y bywyd cyfan (“whole life focus”) , gan ymgorffori materion yn ymwneud ag ansawdd bywyd a materion clinigol neu wasanaeth syml.
Yn ystod y cam hwn, daw’r unigolyn sy’n defnyddio’r gwasanaeth yn arbenigwr. Mae pobl broffesiynol ac unigolion sy’n defnyddio’r  gwasanaethau a’u gofalwyr yn dod ynghyd i adnabod a rheoli risgiau. Rhaid wrth ymddiriedaeth a pharch o’r ddwy ochr. Er mwyn cyrraedd y cam hwn, rhaid i rym a rheolaeth gael eu hail-ddyrannu drwy fynd ati i gynllunio sy’n cael ei arwain gan ddefnyddwyr, a rhaid ymgorffori cyflwyniad y gwasanaethau, rheolaeth, grymuso a llywodraethu a chydweithio.  Yn aml, mae hyn yn gofyn am newid sefydliadol.  


Atodiad 2 – Rhwystrau i Gydweithio’n Effeithiol 

RHWYSTRAU MEWNOL (h.y. unigol, ffactorau mewnol, personol) 

· Amharodrwydd i rannu grym;
· Ofni colli annibyniaeth proffesiynol;
· Diffyg hyder mewn rôl broffesiynol;
· Agwedd tuag at risg, e.e. osgoi cymryd risgiau yn erbyn cymryd gormod o risgiau;
· Sgiliau trefnu gwael;
· Diffyg ymwybyddiaeth mewn perthynas â hunaniaeth gymdeithasol/ anghydraddoldebau strwythurol; 
· Sgiliau cyfathrebu gwael, gan gynnwys sgiliau di-lafar/ffatig; 
· Diffyg dealltwriaeth neu wybodaeth ynghylch theorïau, dulliau a gwaith ymchwil perthnasol; 
· Methiant i gydnabod anghenion cefnogaeth/datblygol personol; 
· Sgiliau adlewyrchu/dadansoddi gwael;  
· Diffyg cynllunio a pharatoi.



RHWYSTRAU ALLANOL (h.y. ffactorau allanol, sefydliadol, strwythurol) 

· Amserlenni statudol/sefydliadol; 
· Disgwyliadau di-sail/diffyg eglurder ynghylch rôl gwaith cymdeithasol; 
· Diffyg amser/cefnogaeth;
· Goruchwyliaeth o ansawdd gwael/annigonol;
· Gweithwyr ddim yn gwbl barod ar gyfer y rôl; 
· Diwylliant sefydliadol gwael, e.e. mewn perthynas â grym, anghyfartaledd neu wahaniaeth sydd wedi’i greu’n gymdeithasol; 
· Rheoli newid mewn ffordd wael;
· Diffyg eglurder ynghylch deilliannau positif i’r defnyddiwr gwasanaeth;   
· Agwedd y sefydliad tuag at risg; 
· Diffyg ewyllys gwleidyddol clir i weithio gydag asiantaethau eraill a/neu rannu grym a gwneud penderfyniadau. 


Atodiad 3

Cynnal Hunaniaeth Broffesiynol wrth Gydweithio ag Amrediad o Unigolion ac Asiantaethau 

Yn aml, nid oes ateb ‘syml’ i broblemau gwaith cymdeithasol ac mae angen i ymarferwyr fod yn hyblyg, yn greadigol ac yn agored i syniadau newydd tra’n deall ac yn cynnal hunaniaeth broffesiynol glir. Gellir cyflawni hyn drwy sicrhau eu bod:

· Yn deall ac yn ymgysylltu’n weithredol â’r Cod Ymarfer a’r Safonau Galwedigaethol Cenedlaethol i weithwyr cymdeithasol; 
· Yn glir ynghylch eu rôl a rôl eraill (gan gynnwys defnyddwyr gwasanaeth a gofalwyr); 
· Yn deall y gwahaniaeth rhwng modelau meddygol a chymdeithasol o ymarfer a rôl y model cymdeithasol mewn gwaith cymdeithasol cyfoes;  
· Yn parhau i ddatblygu dull adlewyrchol o ymarfer a pharhau’n agored i adborth a dysgu o gamgymeriadau; 
· Yn gwerthfawrogi rôl theori a gwaith ymchwil gwaith cymdeithasol o ran deall senarios ymarfer cymhleth ac wrth danategu gwneud penderfyniadau beirniadol;  
· Blaenoriaethu goruchwyliaeth unigol ac ymrwymo i sicrhau ei bod yn gweithio fel platfform er mwyn adlewyrchu, dysgu a datblygu.   

Atodiad 4 – Datblygu Dulliau a Chyfleoedd i Ymgysylltu a Chydweithio 

Sicrhewch fod cyfarfodydd cychwynnol, boed yn gyfarfodydd â defnyddwyr gwasanaeth, gofalwyr neu gydweithwyr proffesiynol, yn cael eu gweld fel cyfle i egluro’r hyn y gallwch ei wneud ac na allwch ei wneud, yng nghyd-destun eich asiantaeth ac anghenion y defnyddiwr gwasanaeth. Ewch ag unrhyw wybodaeth berthnasol o’r asiantaeth gyda chi. Yn ogystal, dylid rhoi copi o bolisi a gweithdrefnau cwynion eich asiantaeth, ynghyd â chopi o God Ymarfer Gweithwyr Cymdeithasol Cyngor Gofal Cymru (mae un fersiwn wedi’i hysgrifennu’n bwrpasol ar gyfer defnyddwyr gwasanaeth a gofalwyr, sydd ar gael yn uniongyrchol gan y Cyngor Gofal). Ceisiwch adael amser i drafod disgwyliadau yn gynnar yn ystod y berthynas broffesiynol. Ceisiwch baratoi’n briodol ar gyfer y cyfarfodydd cychwynnol, ac ati, drwy ddarllen ffeiliau perthnasol ac/neu nodiadau eraill.    

Dylech gynnwys y defnyddiwr gwasanaeth yn weithredol ym mhob asesiad, gan gynnwys mewn adolygiadau ac asesiadau cychwynnol (e.e. darllenwch bopeth yr ydych wedi ei ysgrifennu yn ôl iddynt wrth fynd ymlaen, er mwyn gwirio p’un ai ydynt yn cytuno â chywirdeb eich nodiadau).  Peidiwch â thybio y gall pawb ddarllen a gweld yn iawn, er y dylai defnyddwyr gwasanaeth gael cyfle i weld yr hyn yr ydych wedi’i ysgrifennu a’i gymeradwyo’n derfynol, os yw hynny’n briodol . Sicrhewch fod ‘llais’ y defnyddiwr gwasanaeth (ei farn, ei ddymuniadau a’i ddyheadau) wedi’i cofnodi’n glir yn nodiadau’r achos ar bob achlysur.     

Ceisiwch a chymerwch farn eraill sy’n gysylltiedig â’r defnyddiwr gwasanaeth o ddifri. P’un ai ydych yn cytuno neu’n anghytuno â’u barn, maent oll yn rhan o’r darlun cyffredinol o’r unigolyn yng nghyd-destun eu teulu a’u cymuned.  

Cofiwch fod deuoliaeth yn rhywbeth cynhenid mewn ymarfer gwaith cymdeithasol (e.e. gall rhieni garu eu plant ond ar brydiau nid yw hynny’n golygu eu bod yn medru gwarchod y plant rhag niwed). Mae’r gwahaniaethau a’r amwysterau hyn yn parhau’n berthnasol i ddeall pobl a sefyllfaoedd ac mae angen eu cydnabod a’u hystyried wrth ymgysylltu â defnyddwyr gwasanaeth ac eraill.   

Mae’n bwysig nad yw eraill yn wynebu anfantais y gellir ei hosgoi yn sgil diffygion eich cyflogwr chi. Gall siarad gormod, er enghraifft, am heriau gwaith cymdeithasol neu brinder staff yn eich asiantaeth wneud iddynt deimlo na ddylent fynegi beth yw eu hanghenion eu hunain. Yn yr un modd, gall cyrraedd yn hwyr, a’i gwneud yn amlwg eich bod yn cadw golwg ar yr amser wneud i ddefnyddwyr gwasanaeth yn benodol deimlo fel nad yw eu problemau personol hwy’n bwysig.     

Dewch â phob cyfarfod i ben gyda defnyddwyr gwasanaeth, gofalwyr ac/neu gydweithwyr proffesiynol drwy wirio dealltwriaeth pawb o unrhyw benderfyniadau neu ddeilliannau, ynghyd â p’un ai ydynt yn hapus â’ch mewnbwn ai peidio, os yw hynny’n bosib. Wrth ofyn am adborth, mae’n haws derbyn adborth beirniadol hyd yn oed, yn hytrach na bod rhywun yn ei gyflwyno i chi yn ddi-rybudd. Mae’n werth cofio po amlaf mae gweithwyr cymdeithasol yn gofyn am adborth ac yn gweithredu arno, po leiaf beirniadol y bydd!  

Atodiad 5

YMARFERIAD YMGYNGHORI UNIGOLION SYDD YN DEFNYDDIO GWASANAETH A GOFALWYR 

Cefndir 

Mae’r nodiadau a ganlyn wedi’u crynhoi o’r rhai a wnaed yn ystod cyfweliadau wyneb yn wyneb â dau ddefnyddiwr gwasanaeth sy’n profi anawsterau iechyd meddwl ac un gydag anabledd dysgu. Yn ogystal, fe gyfwelais ofalwr oedd yn gofalu am ei mab oedd ag anawsterau dysgu a chorfforol. Roedd un o’r gofalwyr yn ddynes hŷn oedd yn dioddef o anawsterau iechyd corfforol ei hun, ynghyd â phroblem iechyd meddwl. Roedd gan y gofalwr arall oedd yn ei 50au anabledd corfforol cynyddol a bu’n rhaid iddi gael ei diswyddo’n wirfoddol yn gynnar, ar sail iechyd, o’i swydd fel gweithiwr cymdeithasol statudol.    

Cymerwyd nodiadau hefyd o gyfarfod ymgynghori â grŵp o chwe pherson ifanc mewn perygl o fod yn ddigartref neu sy’n ddigartref. Er fod gan y mwyafrif o’r bobl ifanc hyn beth cyswllt â gweithwyr cymdeithasol, nid oedd gan bawb. Fodd bynnag, roedd gan bob un brofiad o weithio gyda gweithwyr cymdeithasol a gan fod y gweithwyr hyn hefyd yn gorfod gweithio mewn ffyrdd sy’n adlewyrchu’r Codau Ymarfer i Weithwyr Cymdeithasol a’u Cyflogwyr, roedd sylwadau’r bobl ifanc yn hynod ddefnyddiol a pherthnasol i bwnc y gweithdy a’i amcanion. 

Y Broses 

Cynhaliwyd y cyfweliadau mewn dull anffurfiol, ac roeddynt yn seiliedig ar un prif gwestiwn sef “Sut ydych chi’n hoffi i weithwyr cymdeithasol weithio a chyfathrebu efo chi?” 

Yna, defnyddiwyd cwestiynau dilynol fel rhan o’r cyfweliadau, os oedd angen, megis “Allwch chi roi enghraifft i ni?” neu “Sut oedd hynny’n gwneud i chi deimlo?” Fodd bynnag, fy mhrif bryder oedd rhoi cymaint o ofod â phosib i’r bobl oedd yn cael eu cyfweld er mwyn iddynt ddatblygu eu naratif a chodi eu problemau eu hunain. 

Bu i sawl ymatebwr nodi pa mor hyfryd oedd cael eu cyfweld yn y ffordd yma a’u bod wedi’u synnu o ran faint oedd modd iddynt ei gyfrannu. Nododd dau ymatebwr eu bod o’r farn y dylai pob cyfweliad ac asesiad gweithiwr cymdeithasol gynnwys elfen o drafodaeth agored, gan eu bod yn teimlo y byddai hyn yn arwain at well gwybodaeth a deilliannau.    

Crynodeb o’r Cyfweliadau 

Roedd gan bob un a gyfwelwyd farn glir a chryf am sut ddylai gweithwyr cymdeithasol/gweithwyr gofal cymdeithasol weithio â hwy. Clywyd canmoliaeth a beirniadaeth o’r ymarfer yr oeddynt wedi’i brofi. Roedd y feirniadaeth yn adlewyrchu’n bennaf ar ganfyddiadau ac argymhellion y ddogfen Gwasanaethau Cymdeithasol Cynaliadwy yng Nghymru, e.e. roedd y mwyafrif o’r rhai a gyfwelwyd yn credu fod modd gwella sgiliau cyfathrebu’r sefydliad a’r gweithwyr. 

Rhoddwyd enghreifftiau o sgiliau cyfathrebu gwael, gan gynnwys “ddim yn gwrando arna i mewn gwirionedd”, “ymddangos ei fod yn fy anwybyddu – cynnig gwasanaethau yr wyf wedi eu gwrthod yn barod” a “wastad yn siarad am ba mor anodd yw swydd gweithiwr cymdeithasol”. 
Clywyd am enghreifftiau o gyfathrebu da, e.e. “mae’n hawdd iawn gwneud efo hi”, “...mae’n gwrando arna i ac yn fy mharchu”, ac “...mae wastad yn onest efo fi ac hyd yn oed os ydyw’n anghytuno efo fi, mae’n dangos parch tuag ataf.”  

Thema gyffredin yn y feirniadaeth o gyfathrebu sefydliadol oedd pobl ddim yn cael gwybod pan oedd gweithwyr i ffwrdd ar absenoldeb salwch hirdymor, neu os oeddynt wedi gadael y tîm, a hynny am gryn amser. Sylw cyffredin arall oedd nad oedd pobl wastad yn sicr ynghylch yr hyn y gallai ac na allai gweithwyr cymdeithasol ei wneud iddynt. Nododd pob unigolyn a gyfwelwyd eu bod yn gwerthfawrogi cymorth ymarferol yn anad dim arall, ond eu bod eisiau gweithwyr oedd yn hawdd mynd atynt, cyfeillgar, agored, gonest ac yn gwrando’n dda wrth gysylltu â hwy.   

Bu i dri o’r unigolion a gyfwelwyd amlinellu eu profiad o glywed gweithwyr cymdeithasol yn cwyno wrthynt am bwysau ymarfer gwaith cymdeithasol, a bu iddynt gyfaddef fod hynny wedi gwneud iddynt deimlo “na ddylent ofyn am ormod”, neu ofni cael eu hystyried fel niwsans. Roedd gweithwyr cymdeithasol yn cyrraedd yn hwyr i apwyntiadau ac yn cadw llygaid ar yr amser yn ychwanegu at y ffaith eu bod yn teimlo fel nad oeddynt hwy a’u problemau’n bwysig. Mae modd ymgorffori’r sylwadau hyn yng nghwricwlwm y gweithdy dan y pennawd “cyfathrebu ffatig” a’i effaith ar eraill. Er hynny, mae goblygiadau i gyflogwyr o ran cefnogaeth, goruchwyliaeth a datblygiad proffesiynol parhaus ymarferwyr dan straen, wrth symud ymlaen i ddyfodol heriol. 

Cyfeiriodd y mwyafrif a gyfwelwyd at y newid mewn gweithwyr cymdeithasol a ddigwyddai’n aml, a bu iddynt nodi fod hyn yn rhwystr a’u bod yn teimlo’n aml fel pe baent yn dechrau o’r newydd efo rhywun newydd. Bu i ddau berson adlewyrchu ar p’un ai oedd proses ‘drosglwyddo’ effeithiol yn cael ei dilyn, neu p’un ai oedd gweithwyr cymdeithasol yn gwneud digon i ddod i wybod am ddefnyddwyr gwasanaeth a’u sefyllfaoedd cyn iddynt fynd i ymweld â hwy.  Fodd bynnag, dywedodd un defnyddiwr gwasanaeth ei bod yn teimlo ei bod wedi cael yr un gweithiwr cymdeithasol am ormod o amser a’i fod yn tueddu i ddiystyru ei barn. Nododd yr unigolyn hon hefyd nad oedd yn hoffi pan fyddai ei gweithiwr cymdeithasol yn siarad â phobl eraill y tu ôl i’w chefn. Teimlai fod aelodau ei theulu yn cael gwybod am bethau cyn iddi hi gael gwybod, a bod hynny’n gwneud iddi deimlo ‘fel plentyn’.    

Casgliadau 

Ni fyddai llawer o’r materion a’r sylwadau a godwyd yn ystod y cyfweliadau yn synnu’r mwyafrif o bobl ac yn wir maent yn cael eu hadlewyrchu rywle arall, e.e. yn y ddogfen Gwasanaethau Cymdeithasol Cynaliadwy yng Nghymru ac Adolygiad Munro. 

Mae angen ystyried materion mewn perthynas ag oedran a phrofiad gweithwyr yn ofalus gan y bu i nifer o’r unigolion a gyfwelwyd nodi hyn, gan gynnwys grŵp o bobl ifanc (a nodwyd eu bod yn gweld budd cael gweithiwr ifanc i fynd am dro efo nhw ond y byddai’n well ganddynt droi at weithwyr hŷn am gyngor ac arweiniad). Mae angen ystyried hyn yn ofalus i sicrhau nad yw gweithwyr iau yn cael eu gwahaniaethu ond hefyd sicrhau eu bod hwy a’u cyflogwyr yn gwneud popeth yn eu gallu i feithrin ymddiriedaeth a hyder ymysg defnyddwyr gwasanaeth a gofalwyr.  

Er gwaethaf y sylwadau hyn, clywyd hefyd ganmoliaeth uchel i rai gweithwyr am eu sgiliau rhyng-bersonol. Dywedodd un person a gyfwelwyd, a oedd wedi bod yn  gyffredinol negyddol am y mewnbwn gwaith cymdeithasol oedd hi wedi’i brofi, fod gan y gweithiwr cymdeithasol “ffordd hyfryd” a’i bod wedi dysgu llawer gan y gweithiwr cymdeithasol ynghylch sut i siarad â’i mab. 

Gallai hyn awgrymu fod negeseuon ynghylch uniaethu â defnyddwyr gwasanaeth yn cyrraedd rhai gweithwyr cymdeithasol, ond fod sgiliau cyfathrebu di-lafar a ffatig yn cael eu hanghofio. Gan fod rhain yn chwarae rôl arwyddocaol mewn cyfathrebu effeithiol a chynnal ffiniau a hunaniaeth broffesiynol, mae angen tynnu sylw clir at y pynciau hyn wrth gyflwyno ac asesu’r rhaglen.  

Yn benodol, nododd mwyafrif yr unigolion a gyfwelwyd mai bod yn effeithiol a ‘gwybod beth maent yn ei wneud’ a ‘gwneud beth maen nhw’n ei ddweud’ yw’r rhinweddau pwysicaf mewn ymarfer gwaith cymdeithasol. 

Fodd bynnag, bu i’r mwyafrif a gyfwelwyd nodi fod sgiliau cyfathrebu da, sensitifrwydd a bod yn ystyriol yn hanfodol wrth geisio llunio perthynas gydweithio dda gydag ymarferwyr gwaith cymdeithasol.    

Mae’r gallu i arddangos y sgiliau hyn a deall eu heffaith ar ryngweithio gwaith cymdeithasol, ynghyd â’r gallu i ddeall ac adlewyrchu ar lais y defnyddwyr gwasanaeth, angen cael ei adlewyrchu yng nghynnwys y rhaglen ac yn y broses asesu.  



Atodiad 6

‘’Pwysigrwydd cyfathrebu mewn modd gallaf ei ddeall’’
Hawdd ei Ddarllen
Adborth gan grŵp o bobl sydd yn defnyddio Gwasanaethau Cymdeithasol.

Stori Ms 1
Derbyniodd Ms 1 lythyr. Roedd yn adnabod y cyfeiriad a logo’r ysbyty lleol ac roedd hi hefyd yn gallu darllen yr amser a'r dyddiad. Archebodd dacsi a theithiodd i'r ysbyty, ond nod oedd neb yn y dderbynfa. Arhosodd am 20 munud ac er i ambell i berson gerdded heibio nid wnaeth neb siarad â hi. Dechreuodd boeni a death yn bryderus iawn. Ffoniodd am ei thacsi. Roedd y gyrrwr tacsi yn ei hadnabod ac roedd yn gallu gweld ei bod wedi cynhyrfu. Dangosodd y llythyr iddo ac fe'i darllenodd yn uchel iddi. Roedd yr apwyntiad yn ei thŷ, ond gan fod y geiriau hyn mewn print mân nid oedd wedi gallu eu darllen. Roedd hi'n teimlo'n dwp ac roedd ganddi gywilydd. Aeth y tacsi â hi at ffrind a oedd yn gallu ffonio ar ei rhan a gwneud apwyntiad newydd.
Dioddefodd Ms 1 straen a phryder diangen. Pe bai'r llythyr wedi bod yn un hawdd ei ddarllen, gyda llai o eiriau a lluniau syml byddai hi wedi ei ddeall.

Stori Mrs 2
Derbyniodd Mrs 2 lythyr yn dweud wrthi y byddai gweithiwr cymdeithasol yn ymweld â'i chartref. Nid oedd yn gwybod pwy fyddai’n ymweld gan nad oedd wedi cwrdd â’r gweithiwr yma o’r blaen. Roedd hi'n meddwl y byddai, ac y dylai'r gweithiwr cymdeithasol fod yn ddynes. Bu i ddyn ymweld gan roi'r enw oedd ar y llythyr, ond gwrthododd Mrs 2 ei adael mewn i’r tŷ gan nad oedd yn ddynes ac nad oedd wedi ei pharatoi ar gyfer ymweliad gan ddyn.
Pe bai'r llythyr hwn wedi bod yn un hawdd i’w ddarllen, gyda llun bach o’r gweithiwr oedd yn ymweld, yna byddai Mrs 2 wedi bod yn barod ar gyfer yr ymweliad. Byddai hefyd wedi bod o gymorth pe bai eglurhad yn y llythyr ynglŷn â phaham roedd am ymweld. Roedd Mrs 2 o'r farn ei bod yn ymwneud â rhywbeth arall ac nid yn ymweliad ar gyfer adolygiad yn unig.

Stori Mr 3
Mae Mr 3 yn byw gyda gofalwr. Derbyniodd lythyr am ymweliad. Nid yw’n medru darllen llawer, felly bu i’r gofalwr ddarllen y llythyr iddo. Pan roedd gartref ar ei ben ei hun un diwrnod, bu i ddau o bobl guro ar y drws. Roedd Mr 3 yn credu mai’r gweithwyr cymdeithasol oedd y bobl, a bu iddo eu gadael i mewn i’r tŷ. Dywedodd Mr 3 wrthynt eu bod ddiwrnod yn gynnar a dywedasant eu bod ‘yn ymweld â fo heddiw '.  Bu iddynt eistedd gydag ef am tuag awr gan adael rhai taflenni iddo. Rhoddodd Mr 3 y taflenni mewn drôr er mwyn cadw'n ddiogel. Dywedodd Mr 3 wrth ei ofalwr fod y gwasanaethau cymdeithasol wedi bod ddiwrnod yn gynnar.
Y diwrnod canlynol fodd bynnag, bu i weithiwr cymdeithasol ymweld, ond nid oedd Mr 3 yn dymuno siarad nac ymgysylltu a’r gweithiwr. Roedd meddai, wedi gwneud digon y diwrnod cynt. Ar ôl ymweliad anodd, roedd Mr 3 yn teimlo’n anhapus iawn. Dangosodd i'w ofalwr y taflenni a roddwyd iddo, a deallodd ei fod wedi treulio awr gyda ‘thystion Jehovah’ a’i fod wedi derbyn copïau o'r WatchTower. Nid oedd yn hapus ei fod wedi gadael i ddieithriaid ddod i'w gartref.
Unwaith eto byddai gwybodaeth hawdd ei darllen wedi caniatáu i Mr 3 ddeall y llythyr a'i wirio. Unwaith eto byddai llun o'r gweithiwr cymdeithasol wedi helpu. Gallai hyn fod wedi bod yn llawer gwaeth.

Adborth cyffredinol gan y grŵp.
Dywedodd nifer o bobl yn y grŵp eu bod wedi methu apwyntiadau oherwydd bod llythyrau'n aneglur. Roedd hyn yn bennaf pan fo arnynt angen gofalwr neu riant yn bresennol gan y gallai ymweliadau fod yn eu cartref neu yng nghartref y gofalwyr/rhieni. Dydyn nhw ddim bob amser yn cofio dweud wrth bobl ychwaith bod ganddyn nhw lythyrau gan nad ydyn nhw'n glir os ydyn nhw'n bwysig ai peidio.
Byddai llythyrau hawdd eu darllen yn sefyll allan, yn meddu ar gyfarwyddiadau clir a chryno ac yn caniatáu i bobl wneud trefniadau digonol.

Roedd nifer o bobl yn y grŵp hefyd yn dweud fod y gwasanaethau cymdeithasol yn cyrraedd heb anfon llythyr, ac yn datgan wrth gyrraedd, eu bod wedi anfon llythyr.  Maent wedyn yn teimlo rheidrwydd i'w gadael i mewn. Yn aml, nid ydynt yn barod am yr ymweld â nid oes cymorth ganddynt.

Siaradwyd ag oddeutu 20 aelod o'r grŵp am hyn ac roeddent i gyd yn dweud y byddai llun o'r person sy'n ymweld yn fuddiol. Pe baent yn defnyddio'r un llun sydd ar y bathodyn adnabod, yna byddai'n hawdd ei adnabod a’i archwilio. Byddai hefyd yn ddefnyddiol pe byddai'r llythyr yn datgan os mai un neu fwy o bobl fyddai yn ymweld. Roedd rhai yn y grŵp yn datgan eu bod nhw neu rywun arall yn gorfod eistedd ar y llawr gan nad oedd digon o seddi ar gael.

Dywedodd nifer o aelodau’r grŵp nad oeddent yn gwybod y gwahaniaeth rhwng apwyntiadau ac yn drysu ynglŷn â phwy sydd wedi anfon y llythyr, yn enwedig pan nad ydynt yn darllen nac yn ysgrifennu'n dda iawn. Dywedodd un aelod o’r grŵp ei bod wedi aros yn y tŷ am y gweithiwr cymdeithasol yn hytrach na mynychu apwyntiad iechyd, neu wedi mynd at y meddyg ar ôl gweld y gair ' iechyd ' mewn llythyr.
Byddai llythyron syml a hawdd eu darllen yn rhoi sicrwydd ac eglurder i'r unigoion, a byddai'n arwain at lai o straen a phryderon, llai o golli apwyntiadau a gweill paratoi at y cyfarfodydd.

Atodiad 7
Arsylwad Uniongyrchol - Awgrymiadau Cyffredinol
· Byddwch yn brydlon – cael y dechrau gorau bosib. Os nad ydych ar amser gallwch adlewyrchu ar y cyfathrebu ac effaith hynny. 
· Cyflwynwch yr arsylwr – eglurwch eu rôl yn yr arsylwi a’r sesiwn adborth yn dilyn yr arsylwi 
· Gwiriwch eto fod y defnyddiwr gwasanaeth/gofalwr yn dal yn hapus i barhau â’r arsylwi – efallai ei fod wedi newid ei feddwl ers i chi ofyn gyntaf. Byddwch yn ymwybodol o'r pwysau ychwanegol sydd ar bobl a’r amgylchiadau presennol a’r posibilrwydd o atal yr arsylwad os yw'n amhriodol neu os yw’n  rhoi gormod o straen ar yr unigolyn.
· Byddwch yn ymwybodol o anghenion cyfathrebu ac ieithyddol unigol a’r ffyrdd y byddwch yn mynd i’r afael â hwy 
· Byddwch yn ymwybodol o rwystrau posib o ran cyfathrebu, e.e. cynllun eistedd, agosrwydd, sŵn yn tarfu, cefndir hanesyddol yr unigolyn, ac ati – hyn oll yn effeithio ar ryngweithio

· Byddwch yn ymwybodol o gyswllt llygaid a iaith y corff – chi’n bersonol a’r unigolyn/teulu/gofalwr yr ydych yn gweithio â hwy neu lle bo'n arsylwad ffôn ystyriwch yr heriau o beidio â chael cliwiau geiriol 
· Mae’n bwysig ystyried tôn y llais a dulliau cyfathrebu di-lafar
· Sut fydd yr unigolyn yn gwybod eich bod yn gwrando’n astud arnynt?
· Sut ydym yn cyfathrebu’n wahanol fel gweithwyr cymdeithasol?
· Mae’r ffordd yr ydym yn dysgu cyfathrebu yn broses sy’n cynnwys ymwybyddiaeth allanol yn bennaf
· Fel gweithwyr cymdeithasol, rydym angen dysgu sgiliau newydd a bod ag ymwybyddiaeth uwch o hunan-ymwybyddiaeth na’r hyn fyddai ei angen fel arfer, rydym angen bod yn barod am yr annisgwyl. 



Atodiad  8
Arsylwi – ANGHENION GWAHANOL 

Cefndir diwylliannol –e.e. faint o gyswllt llygaid sy’n dderbyniol. 

Gwahaniaethau rhyw – e.e. yn gyffredinol, mae merched yn well am ‘amgodio’ a ‘dadgodio’ na dynion. Maent yn tueddu i greu cydberthynas yn haws ac yn gwenu’n amlach na dynion  (Hall, J 2006).  Yn ogystal, mae gan ferched ‘barth agosatrwydd’ (h.y. agosrwydd at bobl eraill) ehangach na dynion.   

Effaith anabledd – e.e. colled synhwyraidd, defnyddio cadair olwyn, methu â chodi’r pen ac ati. Efallai y bydd pobl gyda nam ar eu golwg yn fwy ymwybodol o dôn eich llais, cyflymder y sgwrs a symudiadau corff mwy, y mae modd iddynt eu gweld, eu clywed a’u teimlo (er bod angen i weithwyr cymdeithasol fod yn ofalus nad ydynt yn tybio fod hyn yn wir yn y sefyllfa dan sylw).  

Profiad o gam-drin emosiynol – gall arwain at anawsterau a dryswch o ran darllen ystumiau’r wyneb (gall hyn fod yn wir ynghylch unrhyw berson yn ei arddegau wrth iddo ef/iddi hi brofi newidiadau hormonaidd sy’n effeithio ar yr ymennydd ac, yn ei dro, ar y ffordd y mae’n cyfathrebu). 

Yn ogystal, gall pobl gydag anhwylder sbectrwm awtistaidd ei chael yn anodd gwneud cyswllt wyneb yn wyneb, gan y gallant gael anhawster wrth ddehongli ymatebion emosiynol.  

Profiad o wahaniaethu – gall hyn wneud i unigolion fod yn ddrwgdybus neu’n amheus o eraill. Mae angen i weithwyr cymdeithasol fod yn ymwybodol o’r anghyfartaledd grym sy’n gynhenid yn eu rôl ynghyd ag effaith eu hunaniaeth gymdeithasol ei hun, e.e. rhyw, hil, cefndir diwylliannol, dosbarth ac ati, wrth ymgysylltu mewn rhyngweithio gwaith cymdeithasol.  


Atodiad 9


Y Cyd-destun Cymreig – Y Cynnig Gweithredol

Mae ‘Mwy na Geiriau....’ fframwaith strategol ar gyfer gwasanaethau iaith Gymraeg mewn iechyd a gwasanaethau cymdeithasol yn darparu dull systematig i wella gwasanaethau ar gyfer unigolion sydd angen neu sy’n dewis derbyn eu gofal a’u cefnogaeth drwy gyfrwng y Gymraeg. Nod y fframwaith yw sicrhau fod sefydliadau ac ymarferwyr yn cydnabod fod iaith yn rhan hanfodol o ofal a chefnogaeth, a bod pobl sydd angen gwasanaethau cyfrwng Cymraeg yn cael cynnig hynny. Dyma’r ‘Cynnig Gweithredol’ ac mae’n golygu symud y cyfrifoldeb oddi ar y defnyddiwr yn gorfod gofyn am wasanaethau cyfrwng Cymraeg i’r gwasanaeth, ac mae’n rhaid iddo sicrhau ei fod yn eu darparu. Mae’r Cynnig Gweithredol yn gofyn i wasanaethau:   

ddarparu gwasanaeth i siaradwyr Cymraeg 
darparu gwybodaeth yn y Gymraeg 
darparu gwasanaethau gyda meddyg neu ofalwr sy’n siarad Cymraeg 
gofnodi anghenion iaith a gweithredu ar yr anghenion hynny 
trafod gofal yn y Gymraeg 

Mae ‘Mwy na geiriau…’ yn amlinellu pedwar prif reswm pam fod y Cynnig Gweithredol yn bwysig:  

gwella ansawdd y gofal 
cynnal safonau proffesiynol 
bodloni angen ieithyddol defnyddwyr 
cydymffurfio â gofynion cyfreithiol a statudol  

Mae Llywodraeth Cymru wedi adnabod pedwar grŵp â blaenoriaeth ble mae gwasanaethau iaith Gymraeg yn benodol bwysig:   

plant a phobl ifanc 
pobl hŷn
pobl gydag anableddau dysgu
pobl gyda phroblemau iechyd meddwl 

Mae Llywodraeth Cymru yn pwysleisio fod yn rhaid i chi:
arddangos eich bod yn gwneud eich gorau  
bod yn onest ynghylch yr hyn y gallwch ac na allwch ei ddarparu  
nodi unrhyw broblemau o ran darparu gwasanaeth Cymraeg a gweithredu  
gwneud cytundeb â’ch sefydliad a phobl sy’n defnyddio’ch gwasanaethau ynghylch sut allwch chi ddatblygu 

Atodiad 10
1.2
Gallu defnyddio dull sy’n
canolbwyntio ar y dinesydd,
ac ar ganlyniadau, i wneud
asesiadau amrywiol er mwyn
hybu a chefnogi llesiant
1.2.1. Gweithio mewn ffordd gyfannol ac mewn
partneriaeth â phobl i’w galluogi
i nodi, egluro a mynegi eu cryfderau, eu
hanghenion a’r canlyniadau y maent yn
dymuno eu gweld;
1.2.2. Dangos wrth asesu bod gwerthoedd gwaith
cymdeithasol, y Côd Ymarfer
Proffesiynol Gofal Cymdeithasol a Chanllawiau
Ymarfer i weithwyr cymdeithasol yn cael eu
hintegreiddio;
1.2.3. Cynnwys sensitifrwydd at ddiwylliant ac
iaith yn ei ymarfer gan gynnwys y
cynnig gweithredol yng nghyswllt yr iaith
Gymraeg;
1.2.4. Gweithio mewn partneriaeth ag eraill er
mwyn cynnal asesiad amlddisgyblaethol gan54
ddefnyddio dulliau sy’n canolbwyntio ar y
dinesydd, ac ar ganlyniadau;
1.2.5. Defnyddio dull sy’n canolbwyntio ar y
dinesydd, ac ar ganlyniadau, i asesu:
• cryfderau unigolyn;
• anghenion unigolyn;
• anghenion gofalwr;
• eu hamgylchiadau;
• risg a phosibiliadau rheoli risg.
1.2.6. Cynorthwyo pobl i gymryd rhan mewn
ffyrdd creadigol o:
• nodi canlyniadau;
• adeiladu ar gryfderau, gallu a
chyflawniadau;
• cael atebion;
• sicrhau newid;
• hybu llesiant.
1.3
Gallu cofnodi gwybodaeth
asesu fel sail i wneud
penderfyniadau.
1.3.1. Egluro sut y defnyddir

Teitl 2. Cydweithio â phobl sy’n cael gofal a chymorth,
gofalwyr a gweithwyr proffesiynol eraill56
Canlyniadau dysgu
Bydd y dysgwr yn:
Meini prawf asesu
Gall y dysgwr:
2.1
Gallu cyfathrebu’n effeithiol
gyda phobl sydd angen gofal
a chymorth a’u gofalwyr
2.1.1 Baratoi yn llawn ar gyfer bod yn rhan o
waith cymdeithasol;
2.1.2 Sefydlu trefniadau cydgynhyrchu a
phartneriaeth fel sail i gyfathrebu effeithiol
mewn amgylchiadau amrywiol;
2.1.3 Dangos defnydd o ddulliau cyfathrebu
geiriol a di-eiriau wrth ymgysylltu ag
unigolion sydd ag anghenion gofal a chymorth,
a’u gofalwyr;
2.1.4 Gofyn am gymorth os nad yw’r gweithiwr yn
gallu defnyddio’r dull cyfathrebu
sy’n cael ei ffafrio;
2.1.5 Dangos sgiliau cyfathrebu sy’n ystyried
dewis iaith a diwylliant;
2.1.6 Dangos sgiliau cyfathrebu sy’n dangos
parch dyledus at oedran, ethnigrwydd,
diwylliant, cyfeiriadedd rhywiol, hunaniaeth o ran
rhywedd, crefydd neu gred,
dealltwriaeth ac anghenion;
2.1.7 Defnyddio sgiliau cyfathrebu i helpu i reoli
sefyllfaoedd lle mae trallod,
gelyniaeth neu wrthwynebiad;
2.1.8 Defnyddio sgiliau cyfathrebu i gadarnhau
bod dymuniadau a dewisiadau
unigolion gofalwyr wedi cael eu deall;
2.1.9 Adlewyrchu canlyniadau llesiant, barn,
dewisiadau a theimladau unigolion a
gofalwyr mewn cofnodion, gohebiaeth a
chynlluniau;
2.1.10 Disgrifio sut mae eu harferion cyfathrebu
wedi newid a datblygu ers
cymhwyso.
2.2
Gallu gweithio mewn
partneriaeth ag unigolion a
gweithwyr proffesiynol eraill
2.2.1 Egluro rolau, cyfrifoldebau ac atebolrwydd
proffesiynol gweithwyr proffesiynol eraill;
2.2.2 Cyfathrebu mewn ffordd sy’n cefnogi ac yn
parchu ffiniau cyfreithiol,
moesegol, sefydliadol a phroffesiynol mewn cyd-
destun amlddisgyblaethol;
2.2.3 Dangos y gallu i weithio mewn partneriaeth
â phobl sydd ag anghenion gofal a chymorth, eu
gofalwyr a chymunedau;
2.2.4 Dangos parch tuag at sgiliau, arbenigedd a
chyfraniadau cydweithwyr yn ei sefydliad ei hun a
gyda gweithwyr proffesiynol eraill;
2.2.5 Cynnal rôl a swyddogaeth gwaith
cymdeithasol a chael barn annibynnol;
2.2.6 Cymhwyso’r protocolau ar gyfer rhannu
gwybodaeth:
• o fewn ei sefydliad ei hun;
• rhwng asiantaethau yng nghyd-destun gwaith
amlasiantaeth.

Arnstein (1969) Ladder of citizen participation

Roger Hart's Ladder of Young People's Participation

Rung 8: Young people & adults share decision-making
Rung 7:Young people lead & nitiate action

Rung 5. Young people consulted and informed

Note: Hart explains that the last
three rungs are non-participation

Adapted from Hart, R. (1992). Chidren's Participation from Tokenism o Citizenship.
Florence: UNICEF Innocenti Research Centre.




